**З А П И С Н И К**

**СА 3. СЕДНИЦЕ СКУПШТИНЕ ГРАДА НИША**

**СРЕДА 6.11.2024. ГОДИНЕ**

Трећа седница Скупштине Града Ниша одржана је у среду 6.11.2024. године у Скупштини Града Ниша, ул. Николе Пашића бр. 24, са почетком у 09,02 сати.

Седницу је отворио председник Скупштине Града Ниша проф. др Игор Новаковић и утврдио да постоји КВОРУМ за пуноважни рад и одлучивање Скупштине града, јер је на седници присуствовало 59 одборника.

Наставку седнице присуствовао је још 1 одборник.

Седници није присуствовао одборник Милош Миленковић.

На 3. седници Скупштине Града Ниша присуствовали су и: градоначелник Града Ниша Драгослав Павловић, заменик градоначелника Града Ниша Лука Гашевић и чланови Градског већа Града Ниша: Иван Грмуша, Михајло Илић, Милош Ђорђевић, Стеван Веселиновић, Ивана Цветковић, Светозар Алексов и Милан Миланов.

Председник је позвао присутне да минутом ћутања одају пошту настрадалима у несрећи у Новом Саду.

Наставком седнице председавао је заменик председника Скупштине Града Ниша Владица Маричић.

Заменик председника је обавестио одборнике да је образована одборничка група „Покрет социјалиста – СДПС“, где је шеф одборничке групе мр Раде Рајковић, заменик шефа Наташа Јовић и члан одборничке групе Марија Бецић

Заменик председника је позвао одборнике да се изјасне о Предложеном дневном реду у целини.

Утврђен је КВОРУМ од 59 одборника.

ОДБОРНИЦИ НИСУ УТВРДИЛИ ДНЕВНИ РЕД 3. ВАНРЕДНЕ СЕДНИЦЕ СКУПШТИНЕ ГРАДА НИША, ЈЕР ЈЕ „ЗА'' ГЛАСАЛО 28 ОДБОРНИКА, „ПРОТИВ“ 31 ОДБОРНИК И „УЗДРЖАН“ 0 ОДБОРНИКА.

Заменик председника је констатовао да није утврђен Дневни ред 3. ванредне седнице Скупштине Града Ниша и закључио 3. ванредну седницу Скупштине Града Ниша у 09,05 часова.

Председник Скупштине града Ниша

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Игор Новаковић

Секретар

Скупштине града Ниша

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Анђела Милојевић